സെപിക് നദി

സെപിക് നദി ()ന്യൂ ഗിനിയ ദ്വീപിലെ ഏറ്റവും നീളമേറിയ നദിയും ഫ്ലൈ നദിക്ക് ശേഷം ജലപ്രവാഹത്തിൻറെ തോതനുസരിച്ച് ഓഷ്യാനിയയിലെ രണ്ടാമത്തെ വലിയ നദിയുമാണ്. ഭൂരിഭാഗവും പാപുവ ന്യൂ ഗിനിയ (പിഎൻജി) പ്രവിശ്യകളായ സാൻഡൗൺ (മുമ്പ് വെസ്റ്റ് സെപിക്), ഈസ്റ്റ് സെപിക് എന്നിവയിലൂടെ ഒഴുകുന്ന ഈ നദിയുടെ ഒരു ചെറിയ ഭാഗം മാത്രം ഇന്തോനേഷ്യൻ പ്രവിശ്യയായ പാപുവയിലൂടെ ഒഴുകുന്നു. സെപിക് നദിയ്ക്ക് അതിവിശാലമായ ഒരു വൃഷ്ടിപ്രദേശവും ചതുപ്പുനിലങ്ങളും ഉഷ്ണമേഖലാ മഴക്കാടുകളും പർവതങ്ങളും ഉൾപ്പെടുന്ന ഭൂപ്രകൃതിയുമുണ്ട്. ജൈവശാസ്ത്രപരമായി, ഏഷ്യ-പസഫിക് മേഖലയിലെ ഏറ്റവും വലിയ, മലിനീകരിക്കപ്പെടാത്ത ശുദ്ധജല തണ്ണീർത്തട സംവിധാനമാണ് ഈ നദീതടമെന്ന് പലപ്പോഴും പറയപ്പെടുന്നു. എന്നാൽ 20-ആം നൂറ്റാണ്ടിന്റെ മധ്യം മുതൽ നിരവധി പുതിയ മത്സ്യങ്ങളും സസ്യജാലങ്ങളും സെപിക് നദിയിൽ അവതരിപ്പിക്കപ്പെട്ടിട്ടുണ്ട്.

 അവലംബം